CELEX: 32019D0469
Language: sl
Date: 2019-03-20 00:00:00
Title: Izvedbeni sklep Komisije (EU) 2019/469 z dne 20. marca 2019 o spremembi Izvedbenega sklepa Komisije 2014/909/EU glede obdobja uporabe zaščitnih ukrepov v zvezi z malim panjskim hroščem v Italiji (notificirano pod dokumentarno številko C(2019) 2044) (Besedilo velja za EGP.)

22.3.2019   
               
               
                  SL
               
               
                  Uradni list Evropske unije
               
               
                  L 80/47
               
            
         IZVEDBENI SKLEP KOMISIJE (EU) 2019/469
         z dne 20. marca 2019
         o spremembi Izvedbenega sklepa Komisije 2014/909/EU glede obdobja uporabe zaščitnih ukrepov v zvezi z malim panjskim hroščem v Italiji
         
            
               (notificirano pod dokumentarno številko C(2019) 2044)
            
         
         (Besedilo v italijanskem jeziku je edino verodostojno)
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(4) Direktive,
         ob upoštevanju Direktive Sveta 90/425/EGS z dne 26. junija 1990 o veterinarskih pregledih, ki se zaradi vzpostavitve notranjega trga izvajajo v trgovini znotraj Unije z nekaterimi živimi živalmi in proizvodi (2), ter zlasti člena 10(4) Direktive,
         ob upoštevanju naslednjega:
         
                     (1)
                  
                  
                     Izvedbeni sklep Komisije 2014/909/EU (3) je določil nekatere zaščitne ukrepe, ki jih je morala sprejeti Italija po pojavih malega panjskega hrošča (Aethina tumida) na nekaterih območjih, ki so prvotno zajemala regiji Kalabrija in Sicilija. Po epidemiološkem razvoju so navedeni ukrepi trenutno omejeni na regijo Kalabrija, Izvedbeni sklep Komisije 2014/909/EU pa se uporablja do 31. marca 2019.
                  
               
                     (2)
                  
                  
                     Italija je Komisijo uradno obvestila o več novih pojavih malega panjskega hrošča v Kalabriji v drugi polovico leta 2018, februarja 2019 pa jo je obvestila, da epidemiološko stanje kaže, da se v Kalabriji še vedno pojavlja infestacija z malim panjskim hroščem.
                  
               
                     (3)
                  
                  
                     Zato bi bilo treba zaščitne ukrepe iz Izvedbenega sklepa 2014/909/EU podaljšati do 21. aprila 2021, ob upoštevanju, da se Uredba (EU) 2016/429 Evropskega parlamenta in Sveta (4), ki določa zaščitne ukrepe v primeru bolezni živali, uporablja od 21. aprila 2021.
                  
               
                     (4)
                  
                  
                     Izvedbeni sklep 2014/909/EU bi bilo zato treba ustrezno spremeniti.
                  
               
                     (5)
                  
                  
                     Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJI SKLEP:
         
            Člen 1
            Člen 4 Izvedbenega sklepa 2014/909/EU se nadomesti z naslednjim:
            
               
                  „Člen 4
                  Ta sklep se uporablja do 21. aprila 2021.“
               
            
         
         
            Člen 2
            Ta sklep je naslovljen na Italijansko republiko.
         
         
            V Bruslju, 20. marca 2019
            
               
                  Za Komisijo
               
               Vytenis ANDRIUKAITIS
               
                  Član Komisije
               
            
         
         
            (1)  UL L 395, 30.12.1989, str. 13.
         
            (2)  UL L 224, 18.8.1990, str. 29.
         
            (3)  Izvedbeni sklep Komisije 2014/909/EU z dne 12. decembra 2014 o nekaterih zaščitnih ukrepih v zvezi s potrjenimi pojavi malega panjskega hrošča v Italiji (UL L 359, 16.12.2014, str. 161).
         
            (4)  Uredba (EU) 2016/429 Evropskega parlamenta in Sveta z dne 9. marca 2016 o prenosljivih boleznih živali in o spremembi ter razveljavitvi določenih aktov na področju zdravja živali („Pravila o zdravju živali“) (UL L 84, 31.3.2016, str. 1).